b'\n_START_ARTICLE_\nJustine Lacoste-Beaubien\n_START_PARAGRAPH_\nJustine Lacoste-Beaubien CBE (1. lokakuuta 1877 Montreal, Qu\xc3\xa9bec \xe2\x80\x93 17. tammikuuta 1967 Montreal, Qu\xc3\xa9bec) oli kanadalainen liikemies ja hyv\xc3\xa4ntekij\xc3\xa4, joka tunnetaan ansioistaan pediatrian ja obstetriikan alalla. H\xc3\xa4n sai tunnustuksia katoliselta kirkolta ja p\xc3\xa4\xc3\xa4si Brittil\xc3\xa4isen imperiumin ritarikunnan upseeriksi vuonna 1934 sek\xc3\xa4 komentajaksi 1943. H\xc3\xa4n oli my\xc3\xb6s muun muassa Montrealin yliopiston kunniatohtori vuodesta 1936. _NEWLINE_Lacoste-Beaubien johti H\xc3\xb4pital Sainte-Justinea vuosina 1907\xe2\x80\x9366 ja teki sairaalastaan yliopistollisen tutkimuskeskuksen, joka oli yhteydess\xc3\xa4 Lavalin yliopistoon, Montrealiin eli nykyiseen Montrealin yliopistoon. Kyse on yh\xc3\xa4 Kanadan suurimmasta \xc3\xa4ideille ja lapsille tarkoitetusta keskuksesta. Se on my\xc3\xb6s Qu\xc3\xa9becin ainoa instituutio, joka on omistettu pelk\xc3\xa4st\xc3\xa4\xc3\xa4n pediatrian ja obstetriikan aloille.'